open-index/open-wikipedia-markdown huggingface dataset:
Suzuki GSX1300R Hayabusa

**Suzuki GSX1300R Hayabusa** adalah sebuah motosikal hyper sport yang mula dikeluarkan oleh Suzuki pada tahun 1999. Ia digerakkan oleh enjin 4 sebaris 1340 cc dan telah menjadi motosikal pengeluaran terpantas di dunia sebelum penalaan semula pada tahun 2001 bagi mengurangkan kelajuannya.

## Sejarah
### 1999

Nama **Hayabusa** diambil daripada perkataan Bahasa Jepun bagi sejenis burung helang yang mampu mencapai kelajuan melebihi 322 km/j -- serta menjadi pemangsa kepada burung hitam. Oleh itu nama model ini secara tidak langsung ada kaitannya dengan model saingannya iaitu model-model Honda Hawk. Semasa mula diperkenalkan pada tahun 1999, ia mengalahkan rekod lama Honda CBR1100XX *Super Blackbird* sebagai motosikal pengeluaran terpantas di dunia. Generasi pertama Hayabusa dipanggil GSX1300R dan digerakkan oleh enjin 4 sebaris 1299 cc sejukan cecair. Konfigurasi enjin ini tidak berubah sehinggalah model tahun 2007.

Dalam keadaan talaan kilang, motosikal ini mampu memperoleh pencapaian berikut:-
*400 m: 10.02 saat @ 231 km/j
*100 - 130 km/j: 3.13 saat
*130 - 160 km/j: 3.31 saat
*Kelajuan maksimum: 305 km/j
*Kuasa kuda: 156.1 hp @ 9,500 rpm (roda belakang)

### 2008

Persaingan di dalam segmen motosikal hyper sport semakin sengit dengan pengenalan model motosikal seperti BMW K1200S, Kawasaki Ninja ZX-12R, dan Kawasaki Ninja ZX-14. Persaingan yang semakin sengit ini memaksa Suzuki untuk mengemaskini model GSX1300R bagi keluaran tahun 2008. 
Suzuki telah menggugurkan nama GSX1300R di sesetengah negara dan hanya sekadar memanggil motosikal tersebut sebagai Hayabusa. Saiz enjin telah dipertingkatkan kepada 1340 cc dengan peningkatan nisbah mampatan kepada 12.5:1. Enjin yang diperbaharui ini didakwa mengalami peningkatan kuasa sebanyak 12% kepada 194 hp (145 kW).

Bahan api kini disalurkan melalui sepasang badan pendikit 44 mm baru *Suzuki Dual Throttle Valve* (Injap Pendikit Berkembar Suzuki; SDTV). Pemilih Mod Pemanduan Suzuki (S-DMS), satu teknologi yang diperkenalkan dalam barisan motosikal GSX-R, menyediakan tiga pilihan penghantaran kuasa daripada untuk tujuan perjalanan jauh kepada penggunaan berprestasi tinggi. Beberapa ciri baru yang ditampilkan termasuklah sistem ekzos 4-2-1-2 yang mematuhi peraturan emisi Euro 3 dan Tier 2 emission regulations, klac penggelincir serta badan yang direka semula.

Dalam keadaan talaan kilang, motosikal ini mampu memperoleh pencapaian berikut:-
*400 m: 9.85 saat @ 241 km/j
*0 - 100 km/j: 2.77 saat
*0 - 290 km/j: 18.9 saat

## Spesifikasi

## Kontroversi

Selepas pengenalan model ini, pengeluar motosikal Jepun utama menyedari bahawa "perang" kuasa dan kelajuan di kalangan model motosikal sport utama tidak akan berakhir dan seterusnya membawa kepada peraturan kerajaan yang semakin ketat. Untuk model tahun 2001 sehingga sekarang, pelengah pemasaan sistem penyalaan ditambah pada ECU yang berfungsi pada gear 6, di samping pengehad kelajuan enjin (10,200 rpm berbanding  11,000 rpm). Ini mengehadkan kelajuan maksimum daripada 319 km/j pada model tahun 1999/2000 kepada kelajuan maksimum baru 299 km/j.

## Rujukan

## Pautan luar
*Laman web rasmi Suzuki bagi model Hayabusa GSX1300R
ASMP

**ASMP** atau nama penuhnya dalam (Bahasa Perancis : **Air-Sol Moyenne Portée**) adalah sebuah peluru berpandu udara ke permukaan nuklear jarak sederhana buatan Perancis. Sebahagian daripada *[[Force de frappe]]*, dalam dasar nuklear Perancis ialah tindakan terakhir "tembakan amaran" sebelum gerakkan besar-besaran senjata nuklear strategik. Pembinaan peluru berpandu ini diberikan kepada Bahagian Peluru Berpandu Taktikal Aérospatiale, yang mana sekarang sebahagian daripada MBDA.

ASMP memasuki perkhidmatan pada tahun 1986, menggantikan versi awal bom jatuh-bebas bom AN-22 pada pesawat Dassault ''Mirage IV'' dan bom AN-52 pada Dassault ''Super Étendard''. Kira-kira 84 ASMP disimpan. Pesawat pembawa peluru berpandu ini ialah Dassault ''Mirage 2000N'', ''Rafale'', dan Super Étendard. Pesawat Mirage IVP bersara sepenuhnya dalam tahun 1996.

Panjang dan berat ASMP adalah 5.38 m dan 860 kg. Ia peluru berpandu jenis luncuran berkelajuan supersonik yang dipacu oleh bahan api cecair ramjet. Ia berupaya untuk meluncur pada Mach 2 hingga Mach 3, dengan jarak di antara 80 km hingga 300 km bergantung kepada profil penerbangan. Kepala peledak adalah satu unit TN 81 dengan 2 pilihan, 150 dan 300 kt bahan TNT.

Peluru berpandu ASMP yang lebih maju dan jauh, dikenali sebagai **ASMP-A** atau **ASMP+**, sekarang masih di bawah pembangunan, dan dijangka memasuki perkhidmatan pada tahun 2010.

## Pautan luar
* Peluru berpandu ASMP dilaman web ''FAS.org''
Pembidaan Sukan Olimpik 2008

Lima bandar raya disenarai pendek yang melakukan **bidaan menjadi tuan rumah [[Sukan Olimpik 2008]]** (lebih dikenali sebagai *Games of the XXIX Olympiad*), yang mana Beijing telah berjaya menjadi tuan rumah pada 13 Julai 2001. Bandar raya lain yang disenarai pendek ialah Toronto, Paris, Istanbul, dan Osaka.

## Pemilihan akhir
Pada pusingan pertama pengundian, hanya Beijing, Toronto, Paris, dan Istanbul yang tinggal; Osaka telah disingkirkan selepas hanya memperoleh enam undi sahaja. Pada pusingan kedua, Beijing memperoleh undian yang banyak daripada majoriti mutlak, dan tiada pusingan penentuan diperlukan. Keputusan pada pusingan kedua seperti berikut: Beijing memperoleh 56 undi, Toronto 22, Paris 18, dan Istanbul 9. Walaupun begitu, dakwaan mengenai bidaan dari Paris dan Toronto juga secara teknikal sebagai pencabar dinyatakan, IOC, pimpinan Juan Antonio Samaranch, menunjukkan rasa belas kasihan dan teringin melihat China, negara paling ramai penduduknya di dunia, menjadi tuan rumah Pergerakan Olimpik.

Permohonan IOC diklasifikasikan sebagai "sistem politik" sebagai "tugas untuk China" dan mendakwa: "The overall presence of strong governmental control and support is healthy...". Li Lan-Qing (17-07-2001, Perdana Menteri China): "The winning of the 2008 Olympic bid is an example of the the international recognition of China's social stability, economic progress and the healthy life of the Chinese people."

Sementara banyak negara memuji keputusan ini, kumpulan penentang mengemukakan isu hak asasi China sebagai sesuatu yang tidak sepatutnya diterima. Parlimen Eropah mengemukakan isu mengenai resolusi mengenai bidaan Beijing sebagai tuan rumah Sukan Olimpik 2008. Untuk menghadapi isu yang dikaitkan itu, Beijing memilih moto iaitu "**New Beijing, Great Olympics**" bagi membuka lembaran baru ke atas negaranya bagi millennium yang baru.

Di Toronto, banyak sebab yang menyebabkan bandar raya itu tewas atas faktor Vancouver dipilih menjadi tuan rumah pada Olimpik Vancouver 2010.

## Bandar raya lain
### Tidak dimasukkan dalam senarai-pendek
*  Bangkok, Thailand
*  Kaherah, Mesir
*  Havana, Cuba
*  Kuala Lumpur, Malaysia
*  Seville, Sepanyol

### Tidak dimasukkan dalam senarai, tetapi berhasrat
*  Buenos Aires, Argentina
*  Monterrey, Mexico
*  Rio de Janeiro, Brazil
*  Cape Town, Afrika Selatan
*  Lisbon, Portugal
*  Krasnaya Polyana, Rusia
*  Israel/Gaza 
*  Bandar raya New York, Amerika Syarikat

Nota: Amerika Syarikat berhasrat untuk membida, tetapi USOC memutuskan tidak mahu membida pada Olimpik 2008 kerana AS pernah menjadi tuan rumah Sukan Olimpik 1996 iaitu 12 tahun yang lalu.

## Rujukan

## Pautan luar
*  Pembidaan Olimpik 2008
* Bidaan Beijing untuk Sukan Olimpik 2008
Sekolah Menengah Kebangsaan Titingan

**Sekolah Menengah Kebangsaan Titingan** atau **SMK Titingan** adalah sebuah sekolah menengah rendah kerajaan yang terletak di Tawau. Ia berada betul-betul di atas tebing sebuah sungai. Ia hanya menerima pelajar dari tingkatan 1 sehingga tingkatan 4 kerana saiz sekolah yang kecil.

Pada tahun 2009, sekolah ini diancam hakisan tanah kerana kedudukannya betul-betul di teping sungai. Jumlah pelajar lelaki dan perempuan pada tahun tersebut masing-masing ialah 197 dan 224, menjadikan jumlah keseluruhan murid seramai 421 orang. Ia mempunyai seramai 40 orang guru.2009

## Sejarah
Sekolah ini pada asalnya merupakan sekolah untuk menempatkan pelajar-pelajar bermasalah dari sebuah sekolah lain di Tawau. Namun, sekolah ini kemudiannya diasingkan menjadi sekolah lain dengan pentadbiran sendiri. Nama sekolah ini diambil sempena nama kampung yang terletak berhampiran dengan sekolah ini iaitu Kampung Titingan. Pada tahun 2007, sekolah ini telah membuka kelas untuk pelajar tingkatan 4 iaitu dibuka aliran perdagangan. Tahun 2008, menyaksikan percaturan peperiksaan PMR dan buat julung kalinya peperiksaan SPM. Kecemerlangan SMK Titingan dapat dicipta sekali lagi daripada pencapaian SPM yang mana seorang pelajar 4 Perdagangan 1 telah memperoleh keputusan SPM 4A. Dari segi PMR pula, peratus pencapaian meningkat daripada 2007 yang menyaksikan 2 orang pelajar pada waktu ketika itu memperoleh 8A walaupun pada 2008 menyaksikan hanya seorang sahaja pelajar yang memperoleh 8A. Besarlah harapan SMK Titingan dengan adanya infrasruktur dan kemudahan yang baik serta bangunan sekolah yang baru yang bakal diduduki pada tahun 2010. Kegemilangan SMK Titingan akan terserlah pada tahun 2010 berdasarkan visi sekolah ini iaitu, SMK Titingan cemerlang menjelang 2010. untuk menjadikan sekolah yang terbaik, ia mestilah berdasarkan kecekalan dan ketabahan serta semangat yang kental daripada tenaga pengajar yang ada.

## Alamat
:Sekolah Menengah Kebangsaan Titingan
:Peti Surat 61814 
:91028, Tawau
:Sabah, Malaysia
:Telefon =  6089913691
:Fax       = 6089913906

## Lihat juga
* Kampung Titingan
* Senarai sekolah menengah di Malaysia

## Rujukan

## Pautan luar
* Laman rasmi
* SMK Titingan dalam direktori sekolah-sekolah di Malaysia
Polivinil asetat

**Polivinil asetat** (Bahasa Inggeris: ***Polyvinyl acetate***, **PVA** atau **PVAc**) adalah suatu polimer sintetik. Polivinil asetat dibuat daripada monomer vinil asetat (*vinyl acetate monomer*, VAM). Sebatian ini ditemui di Jerman oleh Dr. Flitz Klatte pada 1912. Hidrolisis sempurna atau sebahagian dari sebatian ini akan menghasilkan polivinil alkohol (PVOH). Nisbah hasil hidrolisis ini berkisar antara 87% - 99%. 

PVA dijual dalam bentuk emulsi dalam air, sebagai bahan pelekat untuk bahan-bahan khususnya kayu. PVA adalah gam kayu yang paling sering digunakan, baik sebagai "gam putih" atau "gam tukang kayu" (gam kuning). "Gam kuning" tersebut juga digunakan secara luas untuk mengegam bahan-bahan lain seperti kertas, kain, dan rokok. PVA juga umum dipakai dalam percetakan buku kerana keanjalannya dan tidak bersifat asid seperti banyak polimer lain. 

PVA juga sering dijadikan kopolimer bersama akrilat (yang lebih mahal), digunakan pada kertas dan cat. Kopolimer ini disebut vinil akrilat. PVA juga boleh digunakan untuk melindungi keju dari kulat dan kelembapan. PVA bertindak balas perlahan dengan bes membentuk asid asetat sebagai hasil hidrolisis. Sebatian boron seperti asid borat atau boraks akan terbentuk sebagai mendapan.
Monomer

**Monomer** (dari Yunani *mono* "satu" and *meros* "bahagian") merupakan molekul kecil yang boleh terikat secara kimia dengan monomer lain untuk membentuk satu polimer. 

## Berat molekul

Sebatian dengan berat molekul yang lebih rendah yang terbina dari monomer juga dirujuk sebagai dimer, trimer, tetramer, kuadramer, pentamer, oktamer, 20-mers, dll. jika mereka mempunyai 2, 3, 4, 5, 8, atau 20 unit monomer. Sebarang nombor unit monomer boleh ditunjukkan dengan awalan yang sesuai, *deca*mer, ialah 10-unit ikatan monomer atau polimer. Bagi bilangan yang lebih besar kadang kala dinyatakan dalam bahasa Inggeris. Polimers dengan bilangan unit yang kecil dipanggil oligomer.

## Lihat juga
* Polimer

## Rujukan

## Pautan luar
* Polymer Structure
Vinil asetat

**Vinil asetat**, atau **VAM (''vinyl acetate monomer'')** adalah sebatian kimia dengan rumus kimia CH3COOCH=CH2, dan merupakan monomer bagi polivinil asetat. Sebatian ini merupakan cecair tidak berwarna dengan rasa manis. Nama sistematik bagi sebatian ini adalah **1-asetoksietilena** atau **etenil asetat**. 

Sebatian ini biasanya diperbuat melalui tindakbalas antara etilena dan asid asetat dengan mangkin oksigen dan paladium. Sebatian ini dapat dipolimerkan sendiri membentuk polivinil asetat (PVA), atau bersama monomer lain untuk membentuk kopolimer, seperti etilen-vinil asetat. Usaha untuk mengawal pempolimeran ini merupakan suatu perkara yang sukar kerana ketidakstabilan radikal yang dapat diturunkan vinil asetat. Namun, pempolimeran RAFT (atau lebih tepat lagi, MADIX) adalah salah satu kaedah yang tepat untuk mengawal sintesis PVA dengan penambahan agen pemindahan rantaian.

## Lihat juga
*  EPA health assessment information on vinyl acetate

## Rujukan
Fasa

**Fasa** merupakan sebahagian atau perubahan yang berlaku dalam satu atau sesiri aktiviti atau fenomena yang berkaitan dengan proses yang lebih hebat. **Fasa ** boleh melibatkan:

## Sains
* Fasa jirim - perubahan keadaan jirim
** Gambar rajah fasa - perubahan keadaan jirim melalui gambar rajah
* Fasa bulan - keadaan Bulan yang dilihat dari Bumi
* Fasa (gelombang) - sudut awal bagi fungsi sinusoid dengan awalannya
Beijing Menari

**Dancing Beijing** (Cina: 舞动的北京) merupakan nama bagi logo rasmi Sukan Olimpik 2008, yang diadakan di Beijing, Republik Rakyat China. Ia dirasmikan pada Ogos 2003 di satu majlis yang dihadiri seramai 2,008 orang di *Qi Nian Dian*—the Hall of Prayer for Good Harvests di Beijing's *Tian Tan* (Kuil Syurga).

Logo ini menggabungkan pelbagai elemen daripada budaya China, digambarkan dalam sebuah cap mohor merah di atas perkataan "Beijing 2008" dan gegelang Olimpik. Cap mohor tersebut dibentuk oleh sebuah kaligrafi yang menggunakan karakter 京 (jing, ibu negara nasional) dalam bentuk menari. Lengkungan-lengkungan yang ada dibentuk seperti lengkukan tubuh naga. Lengan yang terbuka dalam bentuk kaligrafi tersebut melambangkan jemputan China kepada seluruh dunia untuk mempamerkan kebudayaannya. Merah, warna utama dalam logo, adalah warna yang penting dalam kehidupan masyarakat Republik Rakyat China, yang sering diklasifikasikan sebagai tuah atau nasib baik.

## Majlis perasmian

Komiti Olimpik Antarabangsa Presiden Jacques Rogge berucap di majlis perasmian logo ini dan berkata, "Your new emblem immediately conveys the awesome beauty and power of China which are embodied in your heritage and your people." Rogge menyambung, "In this emblem, I saw the promise and potential of a New Beijing and a Great Olympics. This is a milestone in the history of your Olympic quest. As this new emblem becomes known around the world and, as it takes its place at the centre of your Games, we are confident that it will achieve the stature of one of the best and most meaningful symbols in Olympic history."

## Lihat juga
* Olimpik Beijing 2008
Transformers: The Headmasters

***Transformers: The Headmasters*** (トランスフォーマー ザ★ヘッドマスターズ, *Toransufōmā za Heddomasutāzu*) ialah sebuah siri animasi Jepun. Siri ini diterbitkan oleh Toei Animation. Ia bersiaran di NTV dari 3 Julai 1987 hingga 28 Mac 1988 dan mengandungi 35 episod kesemuanya.

Siri *Transformers* seterusnya ialah *[[Transformers: Super-God Masterforce]]*.
Selulosa asetat

**Selulosa asetat** merupakan sebatian kimia buatan yang digunakan dalam filem fotografi. Secara kimia, selulosa asetat adalah ester dari asid asetat dan selulosa. Sebatian ini pertama kali dibuat pada tahun 1865. Selain filem fotografi, sebatian ini juga digunakan sebagai komponen dalam bahan pelekat, serta sebagai serat sintetik.

Filem fotografi yang terbuat dari asid asetat pertama kali diperkenalkan pada 1934, menggantikan selulosa nitrat yang sebelumnya menjadi kebiasaan. Kelemahan filem selulosa nitrat adalah sebatian tersebut tidak stabil dan mudah sekali terbakar. Apabila terjadi hubungan dengan oksigen, filem selulosa asetat menjadi rosak dan tidak dapat digunakan lagi, serta melepaskan asid asetat. Fenomena ini disebut "sindrom cuka", kerana asid asetat merupakan bahan utama dalam cuka. Sejak dekade 1980-an, filem dari poliester (sering juga disebut dengan nama komersial dari Kodak *Estar*) mulai menggantikan filem dari selulosa asetat, terutama untuk tujuan pengarkiban. Sebelum munculnya poliester, filem selulosa asetat juga dipakai pada pita magnet. Sekarang selulosa asetat masih digunakan dalam beberapa hal, misalnya negatif filem
Theophrastus

**Theophrastus** (Bahasa Yunani ****, lahir 370 SM — mati 285 SM), adalah seorang ahli falsafah Yunani purba. Beliau merupakan penerus Aristotles di sekolah Peripatetik, dan ia sendiri berasal dari Eressos di Pulau Lesbos. Kisah hidup dan biografinya diceritakan dalam *Lives of the Philosophers* (Hidup Ahli Falsafah)* karangan [[Diogenes Laertius]]. [[Nama depan]]nya adalah *'Tyrtamus*', namun kemudian beliau dipanggil dengan nama "Theosprastos", yang diberikan oleh Aristotles kepadanya. Menurut beberapa sumber, nama ayahnya adalah Messapus, yang berkahwin dengan Argiope dan juga ayah dari [[Cecyron]], tapi masih belum dipastikan.

Beliau pertama kali mempelajari [[falsafah]] dari [[Leucippus]] atau [[Alcippus]] di Lesbos. Setelah itu, beliau pergi ke [[Athena]], dan menjadi anggota kelompok [[Plato]]. Setelah meninggalnya Plato, Theophrastus mengikuti Aristotles, dan menemaninya ke [[Stagira]]. Di sana, beliau berkawan rapat dengan [[Callisthenes]], yang kemudian belajar bersama-sama [[Alexander Agung]].

Aristotles menjadikannya sebagai wali dari anak-anaknya, serta mewariskan [[perpustakaan]] dan karya-karya aslinya pada Theophrastus dan mengangkatnya sebagai warisnya di [[Lyceum]] (sekolah Yunani). [[Eudemus dari Rhodes]] juga menginginkan jawatan tersebut, dan [[Aristoxenus]] disebutkan marah atas pilihan Aristoteles. Dalam pimpinannya sekolah tersebut menjadi sangat maju, menurut Diogenes, jumlah siswa pernah mencapai 2000. [[Menander]] merupakan salah satu muridnya. Theosprastus sangat terkenal pada zamannya, ia dihormati oleh [[Philip II dari Makedonia|Philip II]], [[Cassander]] dan [[Ptolemy I dari Mesir|Ptolemy]].

Theophrastus memimpin sekolah Peripatetic selama 35 tahun, dan meninggal pada umur 85, menurut Diogenes. Kononnya beliau berkata "Kita meninggal ketika kita baru mula hidup." Ia lalu dikebumikan secara besar-besaran, dan "seluruh rakyat Athena, amat menghormatinya, menghantarnya ke kuburnya" (Diogenes Laertius).

== Rujukan ==
<references/>

== Bacaan ==
* [[Encyclopædia Britannica Edisi Kesebelas]], yang kini berada dalam [[domain umum]]
* Sir Arthur F. Hort, *Theophrastus: Enquiry into Plants'' Loeb Classical Library, 2 vols. 1916 etc.
*  Theophrastus "On Stones" Introduction, Greek text, Commentary, E. Caley, J. Richards, Ohio State University.

## Lihat juga
Higroskopi

**Higroskopi** adalah kemampuan suatu bahan untuk menyerap molekul air dari lingkungannya baik melalui serapan atau jerapan. Suatu bahan disebut *higroskopik* jika bahan itu mempunyai kemampuan menyerap molekul air yang baik. Contoh zat-zat higroskopik adalah madu, gliserin, etanol, metanol, asid sulfat pekat, dan natrium hidroksida pekat. Kalsium klorida merupakan bahan yang sangat higroskopi, sehingga kalsium klorida akan larut dalam molekul-molekul air yang diserapnya. Fenomena tersebut disebut juga sejenis **pelembapcairan**. Disebabkan bahan-bahan higroskopik memiliki afiniti yang kuat terhadap kelembapan udara, biasanya mereka disimpan dalam bekas tertutup. Beberapa bahan higroskopik juga ditambahkan pada makanan atau bahan-bahan tertentu untuk menjaga kelembapannya. Bahan-bahan ini disebut pelembap.

Setiap bahan memiliki sifat higroskopi yang berbeza-beza. Contoh yang umum adalah pada kulit buku. Seringkali pada tempat yang lembap, kulit sebuah buku melengkung. Hal ini disebabkan bahagian dalam kulit lebih menyerap kelembapan (lebih higroskopik), daripada bahagian luar, bahagian luar menjadi lebih luas, menyebabkan tegangan yang membengkokkan kulit tersebut keluar. Fenomena ini mirip dengan fenomena dwilogam. Pengaruh kelembapan udara terhadap keadaan suatu bahan dapat dinyatakan dalam pekali pengembangan higroskopik atau pekali pengecutan higroskopik. Perbezaan kedua-dua pekali ini terletak pada tanda positif dan negatif yang digunakan.
Polietilena tereftalat

**Polietilena tereftalat** (singkatannya **PET**, **PETE** atau PETP, PET-P) adalah suatu resin polimer termoplastik dari kelompok poliester. PET banyak dihasilkan dalam industri kimia dan digunakan dalam serat sintetis, botol minuman dan bekas makanan, penggunaan pembentukan terma, dan digabungkan dengan serat kaca dalam resin teknik. PET merupakan salah satu bahan mentah terpenting dalam tekstil.

PET dapat wujud dalam amorf (lutcahaya) atau sebagai bahan semi-hablur yang putih dan tidak lutcahaya, bergantung kepada proses dan riwayat termanya. Monomernya dapat dihasilkan melalui pengesteran asid tereftalat dengan etilen glikol, dengan air sebagai hasil sampingannya. Monomer PET juga dapat dihasilkan melalui tindak ba;as pengtransesteran etilen glikol dengan dimetil tereftalat dengan metanol sebagai hasil samping. Polimer PET dihasilkan melalui tindak balas pempolimeran kondensasi daripada monomernya. Tindak balas ini terjadi ketika pengesteran/pengtransesteran dengan etilen glikol sebagai hasil sampingan (dan etilen glikol ini biasanya dikitar semula). 

Kebanyakan (sekitar 60%) daripada hasil PET dunia digunakan dalam serat sintetik, dan penghasilan botol mencapai 30% daripada permintaan dunia. Penggunaannya dalam bidang tekstil, PET biasanya disebut dengan *poliester* saja.

## Lihat pula
* Plastik
* Polimer
Callum Keith Rennie

**Callum Keith Rennie** (lahir 14 September 1960) merupakan pelakon Kanada.

## Pautan luar

* 
* Callum Keith Rennie interview
* The CKR Files: A Callum Keith Rennie archive
Matthew Bennett

**Matthew Ray Bennett** (lahir 9 April 1968 di Toronto, Ontario, Canada) ialah seorang pelakon Kanada.

## Lakonan

## Pautan luar

* Laman web utama Matthew Bennett
* 
* Wawancara Matthew Bennett
Kuprum(II) asetat

**Kuprum (II) asetat**, **tembaga (II) asetat** atau **Kuprum asetat** adalah sebatian kimia dengan rumus Cu2(CH<sub>3</sub>COO)4, atau disingkat Cu2(OAc)4 iaitu AcO- adalah ion asetat (CH3CO2-). Secara komersial sebatian ini biasanya tersedia dalam bentuk hidratnya, yang mengandung dua molekul air. Cu2(OAc)4 berwujud pepejal hablur berwarna hijau gelap, sedangkan hidratnya Cu2(OAc)4.2H2O berwarna hijau-kebiruan. Sejak dahulu, beberapa sebatian kuprum asetat digunakan sebagai pembunuh kulat dan pigmen hijau. Kini Cu2(OAc)4 digunakan dalam sintesik takorganik dan sebagai mangkin mahupun agen pengoksidaan pada sintesik organik. Sebatian ini memiliki warna nyala biru-hijau.

## Sintesis
Dulunya sebatian ini disintesis di tempat pembuatan wain, kerana asid asetat merupakan salah satu produk sampingan penapaian. Namun kaedah ini menghasilkan produk yang tidak begitu tulen. Kuprum (II) asetat dengan ketulenan tinggi dapat disintesiskan di makmal melalui serangkaian tindak balas (3 tahap). persamaan keseluruhannya adalah sebagai berikut:
:CuSO4 + 4 NH3 + 4 CH3COOH → Cu2(OAc)4(H2O)2 + (NH4)2SO4
(CuSO4 (kuprum sulfat) juga biasanya terdapat dalam bentuk hidrat)

Tindak balas ini menghasilkan kuprum (II) asetat dalam bentuk hidrat. Untuk mendehidrasinya, hasil reaksi dipanaskan dalam suhu 100 °C di vakum. 
:Cu2(OAc)4.2H2O → Cu2(OAc)4 + 2 H2O

## Penggunaan dalam sintesis kimia
Kuprum (II)asetat lebih banyak digunakan sebagai mangkin atau agen pengoksidaan dalam sintesis-sintesis organik. Contohnya Cu2(OAc)4 digunakan untuk memasangkan dua alkuna terminal (alkuna yang memiliki ikatan rangkap 3 pada atom C hujung) untuk membentuk 1,3-diuna:
:Cu2(OAc)4 + 2 RC≡CH → 2 CuOAc + RC≡C-C≡CR + 2 HOAc
Reaksi tersebut berjalan melalui zat antara kuprum (I) asetilida (Cu2C2), yang kemudian teroksida menjadi kuprum (II) asetat menghasilkan radikal asetilida.

## Struktur

Molekul Cu2(OAc)4.2H2O memiliki struktur "lampion Tiongkok", seperti halnya Rh(II) dan Cr(II) tetraasetat. Atom kuprum terikat pada satu atom oksigen dari tiap asetat dengan panjang 1.97 Å (angstrom). Bola koordinasi ini dilengkapi dengan dua ligan air, dengan jarak Cu-O 2.20 Å. Dua atom kuprum yang memiliki 5 koordinasi berjarak 2.65 Å, yang hampir sama dengan jarak Cu-Cu pada logam kuprum.

## Rujukan
Gimnasium Universiti Teknologi Beijing

**Gimnasium Universiti Teknologi Beijing** merupakan arena tertutup yang terletak di kampus Universiti Teknologi Beijing di Wilayah Chaoyang, Beijing, China.

Gimnasium ini masih dalam pembinaan untuk Sukan Olimpik 2008, di mana ia akan menganjurkan sukan badminton dan gimnastik berirama.

Gimnasium ini memiliki muatan 7,500 penonton dan lantai berkeluasan 24,000 meter persegi.

Selepas Sukan Olimpik, ia akan menyediakan kemudahan latihan kepada pasukan badminton China dan juga menjalankan aktiviti sukan dan rekreasi kepada pelajar dan komuniti setempat.

Gimnasium ini dijadualkan akan siap dibina pada Ogos 2007.

## Lihat juga
* Senarai Tempat Olimpik Beijing 2008
Stadium Shanghai

:*Rencana ini mengenai stadium terbuka di Shanghai. Untuk stadium tertutup, lihat [[Stadium Tertutup Shanghai]].*

**Stadium Shanghai** (上海体育场) merupakan stadium serbaguna di Shanghai, China. Ia seringkali digunakan untuk perlawanan bola sepak. Stadium ini dibina pada 1997 ketika Sukan Nasional Republik Rakyat China ke-8 yang diadakan di Shanghai. Ia boleh menampung muatan 80,000 penonton, jadi stadium ini digelar "Stadium 80,000 penonton"(八万人体育场). Ia juga merupakan salah satu daripada tiga stadium terbesar di dunia, dan merupakan stadium kedua terbesar di China selepas Stadium Nasional Beijing disempurnakan pada 2007. Stadium ini akan digunakan bagi acara kelayakan perlawanan bola sepak untuk Sukan Olimpik 2008.

## Nama
Stadium Shanghai hampir menyamai Stadium Tertutup Shanghai, dan dua bangunan ini hanya mempunyai satu perbezaan perkataan sama ada dalam bahasa Cina ataupun bahasa Inggeris. Ramai pihak yang terkeliru akan kedua-dua stadium ini, terutama selepas pembukaan Shanghai Metro Line 4, yang mana ia mempunyai persamaan bagi nama.

## Lihat juga
*Senarai Tempat Olimpik Beijing 2008

## Pautan luar
*World Stadiums entry
*StadiumZone entry
Gelanggang Bola Tampar Pantai

**Gelanggang Bola Tampar Pantai** merupakan salah satu daripada 9 gelanggang sementara yang akan digunakan ketika Sukan Olimpik 2008. Stadium ini terletak di Taman Chaoyang, Beijing. Halaman ini digunakan untuk perlawanan bola tampar pantai.

Venue ini memiliki kapasiti 12,000, 1 gelanggang pertandingan, 2 gelanggang persediaan, dan 6 gelanggang latihan.

## Lihat juga
* Senarai Tempat Olimpik Beijing 2008
Gimnasium Universiti Beihang

**Gimnasium Universiti Beihang** merupakan arena tertutup yang mempunyai muatan 5,400 tempat duduk terletak di kampus Universiti Beihang, Beijing, China. Ia akan menganjurkan pertandingan angkat berat untuk Sukan Olimpik 2008.

## Lihat juga
* Senarai Tempat Olimpik Beijing 2008
Gimnasium Institut Teknologi Beijing

**Gimnasium Institut Teknologi Beijing** mempunyai 5,000 tempat duduk merupakan sebuah arena tertutup yang terletak di kampus Institut Teknologi Beijing, Beijing, China. Ia akan menganjurkan pertandingan sukan bola tampar untuk Sukan Olimpik 2008 dan sukan "goalball" untuk Sukan Paralimpik 2008.

## Lihat juga
* Senarai Tempat Olimpik Beijing 2008

## Pautan luar
*Informasi Gimnasium Institut Teknologi Beijing
Buku Kuning

**Buku Kuning** atau **Draf Rancangan Pembangunan (DRP)** merujuk kepada rancangan pembangunan Tanah Melayu dari tahun 1951 ke 1955. Buku Kuning merupakan rancangan rasmi untuk Tanah Melayu yang menyenaraikan semua projek pembangunan yang menjadi tanggungjawab pelbagai jabatan kerajaan untuk dilaksanakan.

Buku Kuning tidak lengkap kerana ia mengabaikan sektor swasta serta tidak memasukkan perusahaan-perusahaan awam yang penting. Ia juga tidak membentuk jentera penyelarasan projek. Walaupun Buku Kuning tidak sempurna, ia merupakan permulaan kepada bentuk perancangan-perancangan seterusnya di Malaysia.
Gimnasium Universiti Peking

**Gimnasium Universiti Peking** merupakan sebuah arena tertutup yang terletak di tenggara Universiti Peking, Beijing, China. 

Gimnasium ini masih dalam pembinaan sebagai persediaan Sukan Olimpik 2008. Ia akan menganjurkan acara ping pong.

Gimnasium ini mempunyai lantai yang berkeluasan 26,900 m², 6,000 tempat duduk kekal dan 2,000 tempat duduk sementara. Ia dijadualkan akan siap dibina pada Ogos 2007.

Pada pagi 2 Julai 2007, gimnasium ini kebakaran ketika kerja-kerja mengimpal dijalankan. Tiada mangsa kebakaran dan kecederaan direkodkan.

## Lihat juga
* Senarai Tempat Olimpik Beijing 2008
Gimnasium Universiti Pertanian China

**Gimnasium Universiti Pertanian China** merupakan arena tertutup yang terletak di kampus Universiti Pertanian China, Beijing. Ia akan menganjurkan sukan gusti bagi Sukan Olimpik 2008. Gimnasium ini mempunyai bumbung yang berperingkat, seperti rekaan tangga.

Gimnasium ini mempunyai keluasan 23,950 meter persegi bagi lantai dan kapasiti 8,200 yang mana akan dikurangkan kepada 6000. Ia juga akan dijadikan sebagai kompleks sukan kepada pelajar Universiti Pertanian China selepas temasya Olimpik.

Pembinaan bermula pada ½ tahun pertama 2005 dan disiapkan pada Julai 2007.

## Lihat juga
*Senarai Tempat Olimpik Beijing 2008
Air Master

ialah sebuah manga seinen dicipta oleh Yokusaru Shibata dan disiarkan secara bersiri dalam majalah Young Animal oleh Hakusensha. Cerita ini mengisahkan Maki Aikawa, seorang bekas gimnas yang menjadi petarung jalanan. Manga ini berakhir pada 2006 selepas 28 jilid. Siri adaptasi anime 27 episod diterbitkan oleh Toei Animation.

## Pautan luar
* Tapak rasmi Toei
*
*
ODC (majalah)

Majalah **ODC** merupakan sebuah majalah berbahasa Melayu/Inggeris di Malaysia. Ia merupakan majalah khusus dalam bidang permotoran, sukan, muzik, fasyen, hobi serta banyak lagi. Ia meliputi pelbagai info merangkumi kegiatan para remaja di Malaysia, serta juga di luar negara. Majalah ini diterbitkan secara bulanan.

## Lihat juga
* Senarai majalah di Malaysia
Sekolah Menengah Pendidikan Khas Vokasional Indahpura

**Sekolah Menengah Pendidikan Khas Vokasional Indahpura** merupakan Sekolah Pendidikan Khas yang ke-32 ditubuhkan di Malaysia. Sekolah ini terletak di Kulaijaya, Johor. Ia mula beroperasi pada 22 Mac 2004.

Sekolah Menengah Pendidikan Khas Vokasional Indahpura menggabungkan 3 kategori murid berkeperluan khas di dalam sebuah premis yang pertama di Malaysia dan di dunia. Murid-murid yang diterima terdiri daripada murid berkeperluan khas lepasan PMR.

## Matlamat ditubuhkan
SMPK Vokasional Indahpura untuk meningkatkan dan membuka peluang kepada murid berkeperluan khas mendapatkan pendidikan dan latihan khusus dalam bidang vokasional dan kemahiran.

Tiga kumpulan kategori murid di SMPK Vokasional Indahpura
* Murid Bermasalah Pendengaran
* Murid Bermasalah Penglihatan
* Murid Bermasalah Pembelajaran

## Pautan luar
* Laman SMPK Vokasional Indahpura
Onna, Kanashii, Otona / Inshouha Renoir no You ni / Hitoshirezu Mune wo Kanaderu Yoru no Aki

オンナ、哀しい、オトナ/印象派　ルノアールのように/人知れず　胸を奏でる　夜の秋 (Romaji: **Onna, Kanashii, Otona / Inshouha Renoir no You ni / Hitoshirezu Mune wo Kanaderu Yoru no Aki**) ialah gabungan tiga single dari unit shuffle pada tahun 2005 bersama Sexy Otonajan, Elegies, dan Puripuri Pink. Ia dipasarkan pada 22 Jun 2005 dibawah label zetima dengan no. katalog EPCE-5369 (Edisi Terhad) dan EPCE-5370 (Edisi Biasa).

## Senarai Lagu CD

# オンナ、哀しい、オトナ (Onna, Kanashii, Otona - Sexy Otonajan)
# 印象派　ルノアールのように (Inshouha Renoir no You ni - Elegies)
# 人知れず　胸を奏でる　夜の秋 (Hitoshirezu Mune wo Kanaderu Yoru no Aki - Puripuri Pink)
# オンナ、哀しい、オトナ (Instrumental) (Onna, Kanashii, Otona Instrumental)
# 印象派　ルノアールのように (Instrumental) (Inshouha Renoir no You ni Instrumental)
# 人知れず　胸を奏でる　夜の秋 (Instrumental) (Hitoshirezu Mune wo Kanaderu Yoru no Aki Instrumental)

## Pantauan Luar

* UP-FRONT WORKS: 2005 Shuffle page , Discography entry 
* Lirik dari projecthello.com lyrics:
** Onna, Kanashii, Otona
** Inshouha Renoir no You ni
** Hitoshirezu Mune wo Kanaderu Yoru no Aki
Onna, Kanashii, Otona

;Judul
:**Onna, Kanashii, Otona** 
;Artis
:Sexy Otonajan
;Lirik
:*Miura Tokuko*
;Komposer
:Tsunku
;Susunan
:*Takahashi Yuichi*

## Informasi

**Onna, Kanashii, Otona** ialah lagu unit shuffle Hello! Project pada 2005 iaitu Sexy Otonajan. Ia dipasarkan dalam single Onna, Kanashii, Otona / Inshouha Renoir no You ni / Hitoshirezu Mune wo Kanaderu Yoru no Aki.

## Pantauan Luar

* projecthello.com: Lirik Onna, Kanashii, Otona
Kowarenai Ai ga Hoshii no / GET UP! Rapper / BE ALL RIGHT!

壊れない愛がほしいの / GET UP!ラッパー / BE ALL RIGHT! (Romaji: **Kowarenai Ai ga Hoshii no / GET UP! Rapper / BE ALL RIGHT!**) ialah gabungan tiga single dari 2003 unit shuffle pada tahun 2003 bersama SALT5, 7AIR, dan 11WATER. CD single telah dipasarkan pada 09 Julai 2003 dibawah label zetima dengan no. katalog EPCE-5222. Hari yang sama, Single V DVD (EPBE-5081) dan VHS (EPVE-5081) juga dipasarkan.

## Senarai Lagu CD

# 壊れない愛がほしいの (Kowarenai Ai ga Hoshii no) - 7AIR
# GET UP!ラッパー (GET UP! Rapper) - SALT5
# BE ALL RIGHT! - 11WATER
# OH! BE MY FRIEND - Hello! Project
# 壊れない愛がほしいの (Instrumental) (Kowarenai Ai ga Hoshii no Instrumental)
# GET UP!ラッパー (Instrumental) (GET UP! Rapper Instrumental)
# BE ALL RIGHT! (Instrumental) (BE ALL RIGHT! Instrumental)

## Senarai Lagu DVD

# 壊れない愛がほしいの (Kowarenai Ai ga Hoshii no) - 7AIR
# GET UP! ラッパー (GET UP! Rapper) - SALT5
# BE ALL RIGHT! - 11WATER

## Pantauan Luar

* Hello! Project 2003 shuffle unit page 
* Lirik di projecthello.com lyric:
** Kowarenai Ai ga Hoshii no
** GET UP! Rapper
** BE ALL RIGHT!
** OH! BE MY FRIEND
Hitoshirezu Mune wo Kanaderu Yoru no Aki

;Judul
:**Hitoshirezu Mune wo Kanaderu Yoru no Aki** 
;Artis
:Puripuri Pink
;Lirik & Komposer
:Tsunku
;Susunan
:*Maejima Yasuaki*

## Informasi

**Hitoshirezu Mune wo Kanaderu Yoru no Aki** ialah lagu salah satu dari kumpulan unit shuffle Hello! Project, Puripuri Pink. Ia dipasarkan didalam single Onna, Kanashii, Otona / Inshouha Renoir no You ni / Hitoshirezu Mune wo Kanaderu Yoru no Aki. 

## Pantauan Luar

* projecthello.com: Hitoshirezu Mune wo Kanaderu Yoru no Aki lyrics
Get Up! Rapper

;Artis
:SALT5
;Lagu
:**GET UP! Rapper** (GET UP！ラッパー)
;Lirik dan Komposer
:Tsunku
;Susunan
:*Suzuki "Daichi" Hideyuki*

Lagu ini didalam single unit shuffle Hello! Project pada tahun 2003. Single Kowarenai Ai ga Hoshii no / GET UP! Rapper / BE ALL RIGHT!.

Matsuura Aya juga menyanyikan lagu ini dalam albumnya, X3.

## Pantauan Luar

* projecthello.com: GET UP! Rapper lyrics
Inshouha Renoir no You ni

;Judul
:**Inshouha Renoir no You ni** (印象派　ルノアールのように)
;Artis
:Elegies
;Lirik & Komposer
:Tsunku
;Susunan
:*Suzuki "Daichi" Hideyuki*

## Informasi

**Inshouha Renoir no Youni** ialah lagu salah satu kumpulan unit shuffle Hello! Project, Elegies. Ia dipasarkan dalam single Onna, Kanashii, Otona / Inshouha Renoir no You ni / Hitoshirezu Mune wo Kanaderu Yoru no Aki.

## Pautan Luar

* projecthello.com: Inshouha Renoir no Youni lyrics
BE ALL RIGHT!

**BE ALL RIGHT!** lagu yang dinyanyikan oleh kumpulan 11WATER, kumpulan unit shuffle 2003 Hello! Project, didalam single Kowarenai Ai ga Hoshii no / GET UP! Rapper / BE ALL RIGHT!.

Minimoni juga menyanyikannya dengan versi lain dalam album Minimoni Songs 2.

## Penerbit

* Lirik & Komposer: Tsunku
* Susunan: Takahashi Yuichi

## Pantauan Luar

* projecthello.com: BE ALL RIGHT! lyrics
Kowarenai Ai ga Hoshii no

壊れない愛がほしいの (Romaji: **Kowarenai Ai ga Hoshii no**)ialah lagu nyanyian kumpulan unit shuffle Hello! Project pada tahun 2003, 7AIR. Ia dipasarkan didalam single Kowarenai Ai ga Hoshii no / GET UP! Rapper / BE ALL RIGHT!. 

Minimoni juga menyanyikan lagu ini dan terdapat didalam album Minimoni Songs 2.

## Pantauan Luar

* projecthello.com: Kowarenai Ai ga Hoshii no lyrics
OH! BE MY FRIEND

**OH! BE MY FRIEND** dinyanyikan oleh artis Hello! Project. Ia adalah lagu keempat didalm single unit shuffle pada tahun 2003 Kowarenai Ai ga Hoshii no / GET UP! Rapper / BE ALL RIGHT!. 

## Penerbit
* Lirik dan Komposer : Tsunku
* Susunan : *Morio Takashi*

## Artis Hello! Project Dalam Lagu Ini

* Morning Musume
** Generasi Pertama: Iida Kaori, Abe Natsumi 
** Generasi Kedua: Yaguchi Mari 
** Generasi Keempat: Ishikawa Rika, Yoshizawa Hitomi, Nozomi Tsuji, Ai Kago
** Generasi Kelima: Takahashi Ai, Konno Asami, Ogawa Makoto, Niigaki Risa 
** Generasi Keenam: Fujimoto Miki
* Melon Kinenbi
** Saito Hitomi
** Murata Megumi
** Ohtani Masae
** Shibata Ayumi
* Coconuts Musume
** Kimura Ayaka 
** Mika Todd
* Country Musume
** Kimura Asami 
** Satoda Mai
* Artis Solo
** Matsuura Aya 
** Maeda Yuki 
** Inaba Atsuko

## Pantauan Luar

* projecthello.com: OH! BE MY FRIEND lyrics
Shiawase Beam! Suki Suki Beam!

幸せビーム！好き好きビーム！ (Romaji: **Shiawase Beam! Suki Suki Beam!**) ialah single dari unit shuffle Hello! Project, Happy 7. Ia dipasarkan pada 3 Julai, 2002 dibawah label zetima dengan no. katalog EPCE-5165.

## Senarai Lagu CD

# 幸せビーム!好き好きビーム! (Shiawase Beam! Suki Suki Beam!)
# よくある親子のセレナーデ (ハッピー7 Version) (Yoku Aru Oyako no Serenade (Happy 7 Version))
# 幸せビーム!好き好きビーム! (Instrumental)

## Pantauan Luar

* UP-FRONT WORKS: Shuffle Units discography entry
* projecthello.com lyrics: Shiawase Beam! Suki Suki Beam!, Yoku Aru Oyako no Serenade (Happy 7 Version)
Klik (majalah)

Majalah **Klik** merupakan sebuah majalah berkonsepkan hiburan tanah air dan luar Malaysia yang disampaikan secara bersantai dan moden. Klik disasarkan kepada pembaca muda yang aktif dan ingin mengikuti perkembangan dunia hiburan. Maklumat pengembaraan dipaparkan dengan konsep yang pratikal dan mesra pembaca. Mengandungi pelbagai topik yang menjadi ikutan para peminat dunia hiburan.

Klik merupakan salah satu bahan cetakan terbitan Kumpulan Karangkraf Sdn Bhd, Malaysia.
## Pautan luar

* Laman Karangkraf.
G3 (majalah)

Majalah **G3** ialah sebuah majalah komik Malaysia berkonsepkan hiburan yang diterbitkan setiap bulan. Diterbitkan oleh Kumpulan Karangkraf Sdn Bhd, sebanyak 70% daripada keseluruhan kandungan majalah tersebut adalah lukisan kartun hasil pelukis komik tanah air.

## Awal Penerbitan
Majalah G3 diterbitkan pada Tahun 2005 dengan menampilkan kartunis-kartunis veteran dan baru, ada dari mereka sudah berkecimpung sejak sekian lama dalam arena majalah lucu tanah air.

Asalnya diterbitkan 2 bulan sekali pada harga rm2.50 sebelum diterbitkan sekali sebulan. Pada 2006, majalah G3 pernah digabungkan dengan majalah JOM! bermakna, pada 1 harga rm4.50 boleh mendapat 2 majalah berbeza sekaligus. Dengan muka depan majalah G3, manakala muka belakang pula JOM!  tetapi kolaborasi itu tidak bertahan lama apabila G3 dikekalkan dan kembali pada konsep asal iaitu 1 majalah 1 harga, manakala JOM! lenyap ditelan zaman. 

## Maskot
Pada 2008 G3 muncul dengan maskot tersendiri mereka iaitu CODET, rupanya seakan toyol dan berwarna hijau batang pisang tetapi tidak mencuri. 

## Segmen-segmen
Pada penulis yang membeli majalah G3 ini pada mula diterbitkan sehinggalah edisi terakhir ia dilancarkan, banyak kenangan-kenangan penulis bersama majalah humor tanah air era moden ini. Antaranya

* Misterius Grapers
* Lelaki Belalang
* Jamal dan Jamil
* Pabila Binatang Bersuara
* Emo vs Mazrul
* Mat Rock Cintan
* Esha dan Boy
* The Last Koboi
* Love @ skool.com
* Cerekarama-rama
* Cambest jer
* Kobis Corner
* Lima Bintang
* Ayiep dan Boy
* Wanted
* Seram Siot
* BREK! kriminal/misteri
* 1 love alien
* G three planet
* Bear dan Bob
* Goreng Seround bersama Bro Jack
* Pendekar Akop
* Old skool band 
* Hidup ini indah (bang Zan)
* MRSM membongkar rahsia silap mata
* Yo dude
* Eternal sun
* Jom jalan-jalan
* Felda world
* Ipin balon
* Rockalogy
* Aku Suatu Waktu Dahulu
* Bro Cow mr Chicken
* Edisi Sia-sia

## Komik
*Dead Line         -Niezam
*Apa yang ko cari  -Niezam 
*Apa yang aku cari -Gayour
*Esha & Boy        -Suraya

## Lihat juga
* Senarai majalah di Malaysia
Telah ditamatkan pengeluaran dan keluaran terakhir bulan Mei 2013

## Pautan luar
* Laman Karangkraf
Karim Mansor

**Karim Mansor** ialah ahli politik Malaysia berketurunan Melayu. Beliau merupakan mantan ADN  selama 2 penggal (2004-2013) dan seorang pemimpin tempatan yang memulakan projek popular iaitu "homestay" Projek di Tanjung Sepat dan mewujudkan kampung berorientasikan perniagaan untuk manfaat rakyat di Tanjung Sepat dan kawasan Morib.

## Perhubungan dengan Orang Asli
Sebagai seorang Melayu Islam tidak menghalang Dr **Karim Mansor**, untuk menjadi teman dan bertindak sebagai pelindung kepada suku-kaum Orang Asli di Selangor. Dr Karim Mansor telah dijemput dalam banyak (hampir semua) program dan majlis  yang dianjurkan oleh Persatuan Orang Asli dan dihadiri oleh semua suku kaum mereka sendiri..

## Isu penternakan babi di Selangor
Setelah pengumuman projek penternakan babi moden di Ladang Tumbuk,Tanjung Sepat, Selangor dibuat oleh kerajaan Negeri Selangor pada awal bulan April, Karim Mansor antara pemimpin UMNO yang lantang membantah isu itu di akhbar-akhbar berbahasa Melayu. Malah, ketua kampung di Ladang Tumbuk - tempat projek itu diadakan - turut menyertai bantahan projek tersebut di depan bangunan kerajaan negeri Selangor di Shah Alam. 

Walau bagaimanapun, ketua biro pertanian tradisi MCA Datuk Dr Lee Chong Meng telah mendedahkan seminggu selepas kontroversi itu bahawa syarikat Karim Mansor, melalui satu usahasama turut terlibat dalam projek penternakan babi di Selangor itu. Syarikatnya bercadang menggunakan wang - dilaporkan menelan belanja RM100 juta - daripada sumber-sumber dana program alam sekitar Pertubuhan Bangsa-bangsa Bersatu (PBB). Syarikat tersebut akan mengenakan caj RM50 seekor babi sebagai kos rawatan kumbahan ternakan babi. 

Pada tahun 2007, Karim Mansor, bersama ketua kampung Tumbuk telah menyertai rombongan ke luar negara untuk mengkaji teknologi Jerman untuk penternakan babi. Selain Jerman, Karim Mansor turut melawat ke Amsterdam dan Menara Eiffel dalam rombongan tersebut. Syarikat Karim Mansor itu dilaporkan berhasrat membawa masuk teknologi Jerman untuk projek tersebut. Dr Lee turut mendedahkan bahawa sebelum pembubaran parlimen kerajaan Selangor bawah pentadbiran BN meluluskan projek tersebut dan Karim sendiri menyokong projek tersebut.

Tindakan Karim Mansor yang hipokrit itu telah menimbulkan rasa tidak puas hati di kalangan pemimpin MCA (termasuk Dr Lee) dan kerajaan Negeri Selangor kerana ia dilihat sebagai suatu tindakan demi kepentingan politik sendiri. Pada 15 April 2008, kerajaan Selangor telah mendedahkan gambar Karim Mansor yang mengangkat ibu jari ketika berada di kandang babi di Jerman. 

## Keputusan Pilihan Raya

## Anugerah
* 
**  Darjah Kebesaran Dato' Paduka Mahkota Selangor (D.P.M.S.) – **Dato**' (2002)
**  Darjah Kebesaran Ahli Sultan Salahuddin Abdul Aziz Shah (A.S.A.) (2000)
**  Penerima Pingat Jasa Kebaktian (P.J.K.) (1997)

## Rujukan

* Laporan Malaysiakini
Perhimpunan Agung UMNO 1988

**Perhimpunan Agung UMNO 1988** ialah sebuah siri perhimpunan agung bagi parti politik di Malaysia, Pertubuhan Kebangsaan Melayu Bersatu (UMNO). Ia merupakan perhimpunan agung kali pertama parti tersebut selepas penubuhannya dibatalkan mahkamah pada Februari 1988. Ia berlangsung di Pusat Dagangan Dunia Putra (PWTC) pada 28 hingga 30 Oktober 1988.

## Latar belakang
Pada tahun 1987, UMNO mengadakan pemilihan jawatan-jawatan partinya. Buat pertama kali sejak dua belas tahun yang lalu, jawatan Presidennya dicabar. Tengku Razaleigh Hamzah yang merupakan calon "Pasukan B" untuk kepresidenan mencabar Mahathir Mohamad daripada kem yang digelarkan "Pasukan A".

## Kuota pencalonan
Mengikut peraturan yang diluluskan pada Perhimpunan Agung Khas UMNO Oktober 1988, 30 peratus pencalonan (57 daripada 191 bahagian) diperlukan untuk jawatan Presiden, Timbalan Presiden (20 peratus/38 bahagian), Naib Presiden (10 peratus/19 bahagian) dan ahli MT (lima peratus/10 bahagian).

Bagi jawatan Ketua Wanita, Pemuda dan Puteri pula memerlukan pencalonan 10 peratus atau 38 bahagian manakala Naib Ketua Wanita, Pemuda dan Puteri (15 peratus/28 bahagian).

## Rujukan
Penghala

**Penghala** (bahasa Inggeris: *router*) merupakan sejenis peralatan komputer yang berfungsi untuk menghalakan paket-paket data dalam jaringan. Penghala biasanya menjalankan sistem pengendalian tersendiri. Penghala yang lebih mahal memiliki banyal pempropes dan ASIC dan berupaya untuk menjalankan pemprosesan selari.
Walau bagaimanapun, dengan perisian yang sesuai (seperti SmoothWall, XORP atau Quagga), PC biasa juga boleh bertindak sebagai penghala.

## Fungsi
Penghala (*Router*) berfungsi sebagai sebuah alat penghubung di antara rangkaian komputer yang berlainan. Semasa paket dihantar, router akan menjalankan beberapa proses penting antaranya ialah: membuat terjemahan protokol, mengemaskini jadual haluan, mengirim paket, membungkus paket dan membuka bungkusan paket. Selain itu juga router berperanan untuk menapis trafik dengan membenarkan paket tertentu sahaja. Ini membolehkannya bertindak sebagai alat pelindung ringkas bagi rangkaian anda.

## Kelebihan penghala
# Menghubungkan dua atau lebih rangkaian untuk membentuk satu rangkaian internetwork.
# Menghubungkan dua rangkaian yang berlainan protokol.
# Mengawal keselamatan rangkaian dengan membuat tapisan pada paket.
# Menghalang Ribut Siaran (broadcast storm) dari tersebar keseluruh bahagian jaringan 
# Kuat dan tidak mudah rosak

## Asas PC

Setiap sistem operasi sama ada Windows mahupun Linux menyokong fungsi routing terbina dalam. Jika anda mengaktifkan *Internet Connection Sharing* (ICS) di dalam Windows, anda telah menjadikan komputer anda sebagai sebuah router ringkas. Begitu juga dengan Linux yang boleh bertindak sebagai router IP atau IPX.

## Rujukan

## Lihat juga
* Cisco

* IP Setting
Kelab Sultan Sulaiman

**Kelab Sultan Sulaiman** (Tulisan Jawi: **کلب سلطان سليمان** ) terletak di Kampung Baru, Kuala Lumpur, Malaysia berhampiran dengan Jalan Raja Alang dan Jalan Tuanku Abdul Rahman.

Kelab Sultan Sulaiman pada asalnya merupakan dewan daripada kayu dan kemudian dibina bangunan batu. Tujuannya untuk 'bersaing' dengan Lake Club yang juga terletak di Kuala Lumpur pada ketika itu.

Bangunan ini menjadi sejarah kerana di sini pertubuhan UMNO ditubuhkan dan pelbagai kongres berkaitan orang Melayu telah diadakan. Sultan Selangor ketika itu telah memperkenankan nama Sultan Sulaiman sebagai nama kelab tersebut.
Yokosuka R2Y

**Yokosuka Naval Arsenal R2Y ''Keiun*** (景雲 - "Awan Indah") merupakan pesawat terbang prototaip yang dibina di Jepun pada akhir [[Perang Dunia II]]. 

== Reka bentuk dan pembangunan ==
Ditempah bagi Tentera Laut Jepun selepas [[Yokosuka R1Y]], reka bentuk ini dibatalkan disebabkan anggaran prestasi yang mengecewakan, R2Y meminjam reka bentuk [[Heinkel He 119]] Jerman sebelum perang dalam penggunaan gabungan enjim memancu satu kipas. Ia turut mempunyai ciri bahagian bawah tiga tayar yang kemungkinannya dipengaruhi oleh [[Messerschmitt Me 509]].

Disiapkan pada April [[1945]], prototaip melakukan beberapa penerbangan pendek, tetapi dimusnahkan dalam serangan udara US hanya beberapa hari kemudian, dengan itu mengakhiri pembangunan.

Cadangan turut dilakukan bagi memajukan R2Y kepada pengebom ringan berkuasa turbojet dengan menggantikan enjin pistonnya dengan dua enjin Ishikawajima Ne-330. Di reka sebagai *'R2Y2 *Keiun-Kai**', sedikit kemjuan dilakukan sebelum perang tamat.

== Spesifikasi (R2Y1) ==


== Rujukan ==

* Francillon, Réne J. *Japanese Aircraft of the Pacific War''. London: Putnam & Company Ltd., 1970 (2nd edition 1979). ISBN 0-370-30251-6.
Tupai kerawak hitam

**Tupai kerawak hitam** (***Ratufa bicolor***) ialah spesies tupai pokok besar dalam genus *[[Ratufa]]* yang berasal dari zootop Indomalaya. Ia dijumpai di hutan dari utara Bangladesh, timur laut India, timur Nepal, Bhutan, selatan China, Myanmar, Laos, Thailand, Malaysia Barat, Kemboja, Vietnam, dan barat Indonesia (Jawa, Sumatera, Bali dan pulau-pulau kecil terdekat).

## Rujukan

## Pautan luar
*   Risalah Jabatan Perlindungan Hidupan Liar dan Taman Negara (PERHILITAN), Semenanjung Malaysia.
* Baillie, J. 1996.  Ratufa bicolor.   2006 IUCN Red List of Threatened Species.   Dimuat turun pada 30 Julai 2007.
Perpustakaan Wilayah Tawau

**Perpustakaan Wilayah Tawau** (atau **Perpustakaan Tawau**) adalah salah satu perpustakaan daripada '''Perpustakaan Negeri Sabah'''. Perpustakaan ini merupakan perpustakaan utama di Bahagian Tawau dan terletak di bandar Tawau. Ia terletak berhampiran dengan kawasan Sabindo Square dan bersebelahan dengan Jalan Persisiran di belakang. Perpustakaan ini merupakan perpustakaan terbesar di seluruh Sabah dengan keluasan 57,000 kaki persegi dan dapat menampung seramai 480 orang pengunjung sekaligus.

## Sejarah
Perpustakaan ini telah dibuka kepada orang ramai pada tahun 27 Disember 1993 dan telah dirasmikan oleh Ketua Menteri Sabah pada ketika itu iaitu YB Datuk Joseph Pairin Kitingan pada 16 Februari 1994. Pembinaan bangunan ini telah menelan belanja sebanyak RM11.820 juta.

## Rujukan

## Pautan luar
* Laman Web Perpustakaan Wilayah Tawau